เหนื่อย
เป็นกรมที่จัดเก็บรายได้สาละวันเตี้ยลงมาโดยตลอด ถ้าเป็นอธิบดีกรมภาษีอื่นคงถูกรองนายกฯ
7 ม.ค. 2560

โดย...ทีมข่าวการเงินโพสต์ทูเดย์
เป็นกรมที่จัดเก็บรายได้สาละวันเตี้ยลงมาโดยตลอด ถ้าเป็นอธิบดีกรมภาษีอื่นคงถูกรองนายกฯ สมคิด จาตุศรีพิทักษ์ และ รมว.คลัง อภิศักดิ์ ตันติวรวงศ์ ไล่จี้ให้หาทางจัดเก็บรายได้เพิ่มไปแล้ว
แต่พอเป็นกรมศุลกากร ฝ่ายนโยบายไม่ว่าอะไรเพราะรู้อยู่แล้วว่าการค้าโลกแบบนี้จะไปเก็บภาษีอะไรได้มากมาย รวมทั้งการนำเข้าก็ยังลดลงต่อเนื่อง
แต่กระนั้น เมื่อวานที่ สมคิด ไปประชุมที่กระทรวงการคลัง ก็ยังจี้งาน กุลิศ สมบัติศิริ อธิบดีกรมศุลฯ ให้กวดขันเรื่องทุจริต จับกุมการหนีภาษี รวมทั้งหาทางอำนวยความสะดวกด้านการระหว่างประเทศ
เรื่องหลังน่ะพอเอาตัวรอดได้ เพราะวางระบบไว้แล้ว เหลือแค่ขั้นตอนการปฏิบัติเท่านั้นที่ต้องใช้เวลาอีกนิด
แต่เรื่องแรกน่ะสิ ต้องใช้ยันต์กันภัยรอบตัว 
ช่วยให้ตกน้ำไม่ไหล ตกไฟไม่ไหม้ 
แต่ต้องเหนื่อยหน่อยแค่นั้นแหละ!!